KTC วิ่งแรง 4% โบรกฯอัพเป้าใหม่ 35 บ. รับคาดการณ์กำไรปี 61 โต 54% ทะลุ 5.10 พันลบ.
KTC วิ่งแรง 4% โบรกฯอัพเป้าใหม่ 35 บ. รับคาดการณ์กำไรปี 61 โต 54% ทะลุ 5.10 พันลบ. ล่าสุด ณ เวลา 10.14 น. อยู่ที่ระดับ 29.75 บาท ปรับตัวขึ้น 1.25 บาท หรือ 4.39% สูงสุดที่ระดับ 30.25 บาท ต่ำสุดที่ระดับ 29.25 บาท ด้วยมูลค่าซื้อขาย 628.32 ล้านบาท
22 ส.ค. 2561

ผู้สื่อข่าวรายงานว่า ราคาหุ้นบริษัท บัตรกรุงไทย จำกัด (มหาชน) หรือ KTC ล่าสุด ณ เวลา 10.14 น. อยู่ที่ระดับ 29.75 บาท ปรับตัวขึ้น 1.25 บาท หรือ 4.39% สูงสุดที่ระดับ 30.25 บาท ต่ำสุดที่ระดับ 29.25 บาท ด้วยมูลค่าซื้อขาย 628.32 ล้านบาท

ทั้งนี้ บล.ฟินันเซีย ไซรัส ระบุในบทวิเคราะห์ โดยแนะนำซื้อ KTC และปรับราคาเหมาะสมขึ้นเป็น 35 บาท อิงกับประมาณการกำไรสุทธิปี 2561 ใหม่ที่ 5.10 พันล้านบาท EPS ที่ 1.98 บาท เพิ่มขึ้น 54% จากช่วงเดียวกันเมื่อปีก่อน
โดยได้ปรับเพิ่มประมาณการจาก Credit cost และหนี้สูญรับคืนที่คาดว่าจะน้อยกว่าคาด เนื่องจากคุณภาพลูกหนี้ที่ดีขึ้น และการเก็บหนี้ทำได้ดีอย่างสม่ำเสมอ
นอกจากนี้ปรับ Loan spread เพิ่มขึ้นจากส่วนผสมของพอร์ตสินเชื่อบุคคลที่เพิ่มขึ้น และในเร็วๆ นี้มีแผนธุรกิจใหม่ในสินเชื่อนาโนไฟแนนซ์และพิโกไฟแนนซ์ ซึ่งเป็น High-Yield loan
 
 
 